DE CORNEILLE DE SCHEPPEU. 151 



s'esloit retiré bien jeusne des Espaignes. Il vint doncques vers nous de la 

 part de Aloisio Grity, pour nous advertir qu'au moyen de plusieurs em- 

 peschemens à luy survenuz, il ne pouvoit pour le jourd'huy traicter avec 

 nous, mais que le lendemain il nous envoyeroit quérir. Ledict Moyses disoit 

 que les Juifs ne payoient pour chascun masle sinon un ducat, et si quel- 

 qu'un est bien riche qu'il ne paye point davanlaige de quattre ducats : 

 que le mesme estoit indifférement payé par les cresliens et par les Turcqz; 

 que les larrecins, homicides, dissentions et aullres crimes semblables se 

 punissoyent par les juges turcqz, mais ce qui concerne les différens de 

 leur loy se jugeoit par les principaux desdicts juifs. 



XXX°. — L'illustre Aloisio Grity nous envoya quérir trois heures de- 

 vant le soleil couchant, et nous déclara, devant le Grand Turcq, que la 

 paix ne se pouvoit ores faire avecq l'empereur Charles, et que pour à ce 

 parvenir convenoit nécessairement, ou qu'il envoyas! ses propres ambas- 

 sadeurs, ou qu'il nous feit tenir son propre mandement, ou que par let- 

 tres signées et seillées de ses mains et seau , il promecte d'avoir et tenir 

 pour agréable, sans ultérieur recours vers luy, tout ce que pour luy, et 

 en son nom, le roi Ferdinande son frère fera et promectra; aultrement que 

 les Turqz ne vueillent traicter avec luy pour ce qu'ilz craindent d'estre 

 déceus, en tant mesmes qu'ils voyent que ne cherchons autre chose que 

 délayer, jusques à ce que l'hyver soit sur mains; que pour plus commo- 

 dieusement faire ce que dessus, l'on accordoit trefves de trois mois; que le 

 Grand Turcq ordonneroit à Barbarossa qu'il eust à soy abstenir du tout 

 de molester les crestiens jusques à ce qu'il eust aultre charge de luy, dont 

 il nous délivreroit en noz mains les lettres; que réciprocquement nous 

 debvions rescrire à ceulx qui estoyeut en Coron qu'ilz s'abstiennent de la 

 guerre durant lesdictes trefves, soubz condition aussy que cependant on ne 

 leur pourra envoyer aulcuns nouveaux subsides. Quant à Barbarossa, sy 

 la paix conclue, il entreprend quelque chose au préjudice d'icelle, que 

 non-seullement il ne sera favorisé du Grand Turcq, mais qu'il sera par 

 iceluy de tout son povoir destruict et ruiné; que touchant les noslres qui 

 esloyent dedans Coron , qu'il les feroit conduire en lieux seurs, mais qu'il 

 n'avoit encoires parlé des aultres, mais qu'il diroit à Imbrahim Bassa que 



